Flommen i Pakistan 2022

Flommen i Pakistan 2022 er en pågående flom i Pakistan. Flommen skyldes kraftig monsun kombinert med vann fra smeltende isbreer, som skyldes hetebølger, og regnes som en konsekvens av klimaendringer.

Flommen har krevd over  menneskeliv, en tredel av landet er lagt under vann, og flommen er den verste i Pakistans historie. 

Den 29 august 2022 ble det erklært unntakstilstand i Pakistan som følge av flommen. Myndighetene i Pakistan har anslått skadene til å ha en kostnad på over  USD. 

Selv om flommen rammet Pakistan verst ble også nabolandene India og Afghanistan rammet.

Bakgrunn 
Monsunperioden i Sør-Asia er fra juni til september. Pakistans minister for klimaendringer, Sherry Rehman, sa at provinsene Sind og Balutsjistan fikk mer regn i august enn normalt, med henholdsvis 784 % og 500 % over normalen. I tillegg har hetebølger i India og Pakistan gitt termale lavtrykk, som har bidratt til økt regn. Hetebølgene har også gitt større issmelting i Gilgit-Baltistan.

Konsekvenser 

Det er anslått at minst  mennesker har mistet livet som følge av flommen, (hvor minst 416 barn) men WHO frykter at mange flere kommer til å miste livet i tiden fremover. 

Både sykdom og matmangel er nevnt som potensielle faktorer som kan øke dødstallene i tiden fremover. Både malaria, denguefeber og andre sykdommer har rammen innbyggere i områdene som ble rammet av flommen.  

Minst  mennesker har blitt skader av flommen. Det er store strukturelle skader, og broer, jernbaner og annen infrastruktur er ødelagt. Dette har ført til problemer med å frakte nødhjelp til de rammede områdene.

Over 30 millioner mennesker er anslått til å ha blitt direkte berørt av flommen.

Avlinger i områdene som ble rammet av flommen har blitt ødelagt, og det er risiko for hungersnød.

Galleri

Referanser

Eksterne lenker 
 

Pakistan 2022
2022 i Pakistan